Għall-mewt ta' G. K. Chesterton. Lill-Poeta Dun Karm li kellu taħdita miegħu. Bħalu ftit. Il-kotra tmut fi twelidha, għad li tgħix is-snin. Hu twieled ħaj u baqa' ħaj u jibqa: għax twieled meta miet fost il-bnedmin. Ħaseb, biex jifhem: u kif beda ssokta. Fehem, biex jemmen: xejn ma tbiddel fih. Ra 'l Alla fil-ħolqien: għaraf li ħliefu kien kollox bżieżaq tas-sapun mar-riħ. U Ħabb is-Sewwa, għax kien jaf l-imħabba; tjassar għas-Sewwa, għax kien jaf jiċkien; ra t-Tajjeb u s-Sabiħ f'Dak li ħalaqhom; għaraf 'l Alla fuq kollox, fuq kull żmien. U baqa' tifel fi rġulitu: qalbu is-safa ma tilfetx ta' qlub iż-żgħar. Stkerraħ l-oqbra mbajdin u l-Ipup ta' żmienna; u tas-Sewwa u tal-Ħaqq rifed l-iswar. Ried jirbaħ b'saħħa, u għaraf jirbaħ. Imma l-ewwel ma rebafi lilu in-nifsu biss. Imbagħ'd rebaħ il-bqija, u rażżan l-ilsna tas-sriep għamla ta' nies, kif kien imiss. Ma qagħadx għall-kelma, ħioss ta' leħen fieragħ, jew għall-wegħidiet ta' ħolm li xejn ma jrodd; fiarab mill-ħajr tal-faħx, tal-qerq, tal-għama; għalih l-aqwa l-egħmil: dan hu li jgħodd.